Páros körtánc

A gyerekek kézen fogva formáljanak két koncentrikus kört. Forduljanak szembe egymással. Az egyik kör az óramutató járásával megegyező irányba indul, a másikra ellenkező irányba. Énekeljük a dalt valamelyik változatban. Az első versszak végén fogják meg annak a kezét, akivel éppen szembenállnak. A második versszak éneklése közben a párok játsszák el, hogyan válnak el, miként búcsúznak el egymástól. A játék többször ismétlődhet, más partnerrel. A foglalkozásvezető adhat vicces instrukciókat, pl. most úgy búcsúzz el, mintha a legkedvesebb barátpdtól válnál el hosszú évekre. Úgy búcsúzz el, mintha a másik a halálos ellenséged lenne. Úgy búcsúzz el, mintha a a másik egy idős néni /az iskolaigazgató/ rendőr volna.

Megkötöm lovamat

piros almafához;

Megkötöm szívemet

gyönge violámhoz.

Lovamat eloldom,

mikor a hold jön fel,

De tetőled, rózsám,

csak a halál old el.

Vagy

Megkötöm lovamat

Szomorú fűzfához,

Lehajtom fejemet

Két első lábához.

Lehajtom fejemet

A babám ölébe,

Hullajtom könnyeim

Rózsás kötényébe.